SEAT Córdoba WRC

SEAT Córdoba WRC on SEATin valmistama SEAT Córdoba -henkilöautoon pohjautuva World Rally Car -auto, jolla SEAT World Rally Team kilpaili rallin maailmanmestaruussarjassa kausina 1998–2001. == Kilpailuhistoria == Voitettuaan kolme perättäistä 2-litraisten autojen cupin mestaruutta vuosina 1996–1998 Ibiza Kit Carilla SEAT World Rally Team siirtyi kilpailemaan World Rally Car -luokkaan. Päätös WRC-auton rakentamisesta tehtiin alkuvuodesta 1997. Auton pohjaksi valikoitui SEAT Córdoba, sillä Ibiza oli liian lyhyt WRC- luokan ralliautoksi. Córdoba ei kuitenkaan ollut ralliautoksi ihanteellinen, sillä se oli liian pitkä ja lisäksi etupainoinen. Nopea aikataulu auton kehityksessä johti siihen, että SEAT ulkoisti suuren osan autosta alihankkijoille. Moottorin valmisti Snobeck, voimansiirron Prodrive, vaihteiston Hewland ja korin Matter Motorsport. Projektin pääinsinööri oli aiemmin Citroën Sportilla työskennellyt Benoit Bagur. Córdoba WRC esiteltiin Porton autonäyttelyssä toukokuussa 1998. Sen ensimmäinen MM-osakilpailu oli Suomen ralli 1998, jonka lisäksi se osallistui kaudella 1998 vain kolmeen ralliin kauden lopussa. Näistä kilpailuista paras tulos oli Harri Rovanperän kuudes sija Walesin rallissa. Tallin tavoitteena oli kerätä kokemusta kilpailuista eri alustoilla ja kehittää niiden pohjalta autoa kaudeksi 1999. Kaudeksi 1999 Rovanperän tallikaveriksi tuli Piero Liatti. Kauden avausrallissa Monte Carlossa he ajoivat hyviä erikoiskoeaikoja, mukaan lukien yhden pohja-ajan, ja sijoittuivat kuudenneksi ja seitsemänneksi. Sen jälkeen menestystä ei kuitenkaan tullut lukuisten keskeytysten ja riittämättömän suorituskyvyn vuoksi. Ainoastaan Rovanperä saavutti pisteitä ajettuaan Safari- rallissa kuudenneksi, kunnes Uuden-Seelannin rallissa Liattin tilalla ajanut Toni Gardemeister saavutti Córdoba WRC:n ensimmäisen palkintosijan ajettuaan kolmanneksi. Seuraavassa kilpailussa, Suomen rallissa, autosta esiteltiin uusi Evo2-päivitysversio. Alkuperäiseen autoon verrattuna siinä oli suurempi turboahdin, aktiivinen tasauspyörästön lukko myös taka-akselilla ja aerodynaamisia päivityksiä. Päivitetty versio keräsi pisteitä Suomen ja Kiinan ralleista, ja Rovanperä ajoi sillä kolmanneksi kauden päättäneessä Walesin rallissa. Kaudeksi 2000 Rovanperä ja Liatti korvattiin Gardemeisterilla ja Didier Auriolilla. Monte Carlossa Córdoba oli jälleen hyvässä vauhdissa ja sijoittui Gardemeisterin ajamana neljänneksi. Sitä seuranneet tulokset olivat kuitenkin pettymys, sillä kausi oli ulosajojen ja luotettavuusongelmien täyttämä. Poikkeuksen toi Safari-ralli, jossa Auriol sijoittui kolmanneksi. Suomen ralliin tuotiin jälleen uusi päivitysversio, Evo3, jota oli aiempiin malleihin verrattuna kevennetty ja etupuskuria muokattu. Tulokset eivät kuitenkaan parantuneet, ja loppukauden ainoa pistesijoitus oli Gardemeisterin kuudes sija Australian rallissa. Kauden 2000 aikana SEAT ilmoitti vetäytyvänsä rallin MM-sarjasta, ja kausi 2000 jäi täten Córdoba WRC:n viimeiseksi täydeksi kaudeksi, joskin vielä kaudella 2001 SEAT Sport osallistui autolla joihinkin ralleihin. Yksityiskuljettajien ajamana Córdoba WRC:tä nähtiin MM- osakilpailuissa vielä muutaman vuoden ajan. Kaikkiaan Córdoba WRC:tä valmistettiin 22 kappaletta. == Rallin MM-sarjan tulokset == (Tulosselitteet) Lähde: Kausi Talli Kuljettaja 1 2 3 4 5 6 7 8 9 10 11 12 13 14 15 16 Pisteet Sijoitus 1998 SEAT World Rally Team MON SWE KEN POR ESP FRA ARG GRE NZL FIN ITA AUS GBR 1 5. 1998 SEAT World Rally Team Harri Rovanperä 11 Kesk. 11 6 1 5. 1998 SEAT World Rally Team Oriol Gómez Kesk. 1 5. 1998 SEAT World Rally Team Marc Duez 16 Kesk. 1 5. 1998 SEAT World Rally Team Gwyndaf Evans Kesk. 1 5. 1999 SEAT World Rally Team MON SWE KEN POR ESP FRA ARG GRE NZL FIN CHN ITA AUS GBR 23 5. 1999 SEAT World Rally Team Harri Rovanperä 7 16 6 Kesk. 14 13 Kesk. Kesk. Kesk. 5 5 16 6 3 23 5. 1999 SEAT World Rally Team Piero Liatti 6 Kesk. Kesk. 10 9 Kesk. Kesk. Kesk. Kesk. 23 5. 1999 SEAT World Rally Team Marcus Grönholm Kesk. 23 5. 1999 SEAT World Rally Team Toni Gardemeister 3 6 Kesk. 16 Kesk. 23 5. 1999 SEAT World Rally Team Gwyndaf Evans Kesk. 23 5. 2000 SEAT World Rally Team MON SWE KEN POR ESP ARG GRE NZL FIN CYP FRA ITA AUS GBR 11 5. 2000 SEAT World Rally Team Didier Auriol Kesk. 10 3 10 13 Kesk. Kesk. Kesk. 11 Kesk. 8 17 8 9 11 5. 2000 SEAT World Rally Team Toni Gardemeister 4 Kesk. Kesk. 9 Kesk. Kesk. Kesk. Kesk. Kesk. Kesk. 11 Kesk. 6 12 11 5. 2000 SEAT World Rally Team Harri Rovanperä 12 10 11 5. 2000 SEAT World Rally Team Gwyndaf Evans Kesk. 11 5. 2000 Seat Hertz Team Rui Madeira 14 0 – 2000 Salvador Cañellas Jr. Salvador Cañellas Jr. Kesk. 0 – 2000 Raphael Sperrer Raphael Sperrer 12 0 – 2000 SEAT Sport Belgium Renaud Verreydt 18 0 – 2001 SEAT World Rally Team MON SWE POR ESP ARG CYP GRE KEN FIN NZL ITA FRA AUS GBR 0 – 2001 SEAT World Rally Team Marc Blázquez 16 Kesk. Kesk. Kesk. 0 – 2001 SEAT World Rally Team Salvador Cañellas Jr. Kesk. 0 – 2001 SEAT World Rally Team Gwyndaf Evans Kesk. 0 – 2001 Matthias Kahle Matthias Kahle Kesk. 0 – 2004 Balkan Racing MON SWE MEX NZL CYP GRE TUR ARG FIN GER JPN GBR ITA FRA ESP AUS 0 – 2004 Balkan Racing Dan Girtofan Kesk. 0 – 2005 Joan Ollé MON SWE MEX NZL ITA CYP TUR GRE ARG FIN GER GBR JPN FRA ESP AUS 0 – 2005 Joan Ollé Joan Ollé 37 0 – 2006 Jordi Zurita MON SWE MEX ESP FRA ARG ITA GRE GER FIN JPN CYP TUR AUS NZL GBR 0 – 2006 Jordi Zurita Jordi Zurita 33 0 – == Lähteet == Cordoba WRC Luokka:WRC-autot